b'\n_START_ARTICLE_\nArtur Winkler-Hermaden\n_START_SECTION_\n\xc5\xbdivljenje in delo\n_START_PARAGRAPH_\nNa Dunaju in v Gradcu je \xc5\xa1tudiral geologijo, paleontologijo in geografijo. Po odslu\xc5\xbeenju voja\xc5\xa1kega roka na ju\xc5\xbenem Tirolskem, kjer ga je prevzel gorski svet, se je posvetil izklju\xc4\x8dno geologiji. Po kon\xc4\x8danem \xc5\xa1tudiju 1916 je bil vpoklican k vojakom na gali\xc5\xa1ko, jeseni istega leta pa je bil preme\xc5\xa1\xc4\x8den na so\xc5\xa1ko fronto. Od marca 1918 je poveljeval skupini voja\xc5\xa1kih geologov, z njo raziskoval ju\xc5\xbenozahodne del Julijskih Alp in so\xc5\xa1ko dolino. Leta 1915 je bil (kljub odsotnosti) sprejet kot volonter v slu\xc5\xbebo pri Dr\xc5\xbeavnem geolo\xc5\xa1kem zavodu na Dunaju. Tu je 1920 postal praktikant, 1923 asistent, 1929 geolog in 1931 glavni geolog. Leta 1942 je postal redni profesor za geologijo in mineralogijo na nem\xc5\xa1ki Tehni\xc5\xa1ki visoki \xc5\xa1oli (TV\xc5\xa0) v Pragi, od 1957 pa je predaval na (TV\xc5\xa0) v Gradcu. Bil je \xc4\x8dlan avstrijske Akademije znanosti. Napisal je ve\xc4\x8d razprav o geologiji Julijskih Alp, Dinaridov in \xc5\xa0tajerske, ter sodelova pri izdelavi geolo\xc5\xa1kih kart tudi za slovensko ozemlje. Za na\xc5\xa1e ozemlje je pomembna njegova knjiga Geologisches Kr\xc3\xa4ftespiel und Landformung (Dunaj, 1957).'